
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αναγνώριση νοσοκομειακής Μονάδας ως κατάλληλης για άσκηση των 


γιατρών. 1 

Τροποποίηση της Τ-63/Δ2/22966/9.11.90 Υπουργικής απόφασης 
«Συγκρότηση συμβουλίου σχολικών συμβούλων Δευτεροβάθμιας 

Εκπ/σης» . 2 

Έγκριση κανονισμού παροχής υπηρεσιών επίγειας εξυπηρέτησης στους 

Ελληνικούς αερολιμένες. 3 

Τροποποίηση διατάξεως Γενικού Κανονισμού Προσωπικού ΟΤΕ ... 4 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αρίβ. Α4/6619 (1) 


Αναγνώριση νοσοκομειακής Μονάδας ως κατάλληλης για άσκηση των για¬ 
τρών. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 6 του ΝΔ 3366/55 καθώς και της παρ. 2 
του άρθρου 3 του Ν. 1278/82. 

2. Την με αριθ. 27 της 90ης Ολομ/5.12.91 απόφασης της Ολομέλειας 
του ΚΕΣΤ, αποφασίζουμε: 

Επικυρώνουμε την ανωτέρω γνωμοδότηση της Ολομέλειας του ΚΕΣΤ, 
με την οποία αναγνωρίζεται η Κινητή Μονάδα Υπαίθρου του Ψυχιατρικού 
Νοσ/μείου Θεσ/νίκης ως κατάλληλη για ένα (1) χρόνο άσκηση των για¬ 
τρών στην Παιδοψυχιατρική και αίρεται η καταλληλότητα του Κοινοτικού 
Κέντρου Ψυχικής Υγείας της Β' Παν/κής Ψυχιατρικής Κλινικής του ανω¬ 
τέρω Νοσ/μείου για άσκηση των γιατρών στην Παιδοψυχιατρική. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ο ΥΠΟΥΡΓΟΣ 

Γ. ΣΟΥΡΛΑΣ 
-*- 

Αριθ. Υ-4/Α2/922 (2) 

Τροποποίηση της Υ-63/Δ2/22966/9.11.90 Υπουργικής απόφασης «Συ¬ 
γκρότηση συμβουλίου σχολικών συμβούλων Δευτεροβάθμιας Εκπ/ 
3ης»· 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του άρθρου 17 παρ. 1 του Ν. 1304/82. 

2. Του Π.Δ. 277/1984. 

3. Του άρθρου 40 περιπτ. Α' παρ. 4 του Ν. 1884/90. 

4. Την αριθμ. Δ2/19223/1.10.90 απόφαση «Διεύρυνση συγκρότησης 
συμβουλίου σχολικών συμβούλων Πρωτοβάθμιας και Δευτεροβάθμιας 
Εκπ/σης» (ΦΕΚ 625 τ.Β) και 

5. Την αριθμ. Υ-63/Δ2/22966/9.11.90 Υπουργική απόφαση «Συ¬ 


γκρότηση συμβουλίου σχολικών συμβούλων Δευτ/θμιας Εκπ/σης» (ΦΕΚ 
725/90 τ.Β'), αποφασίζουμε: 

Τροποποιούμε την αριθμ. Υ-63/Δ2/22966/9.11.90 Υπουργική από¬ 
φαση «Συγκρότηση Συμβουλίου σχολικών συμβούλων Δευτ/θμιας Εκπ/ 
σης» (ΦΕΚ 725 τ.Β'), το οποίο στο εξής απαρτίζεται από τους: 

Α. Τακτικά Μέλη: 

1. Αθανάσιος Σιούλας, Αρεοπαγίτης, Πρόεδρος 

2. Νικόλαος Ηλιάδης, σύμβουλος Παιδ. Ινστιτούτου 

3. Νικόλαος Ραγκούσης, σχολ. σύμβουλος Δευτ/θμιας Εκπ/σης 

4. Αθανάσιος Κυριαζής, επίκουρος καθ. Παν/μίου Αθηνών. 

5. Ψαλιδάκου Σταυρούλα, εκπαιδευτικός του κλάδου ΠΕ2 - φιλολόγων 
του Ραλλείου Λυκείου Πειραιά, με βαθμό Α’. 

6. Λεωνίδας Δρόσος, εκπ/κός του κλάδου ΠΕ2 - φιλολόγων στο Βαρβά- 
κειο Πειραματικό Λύκειο, τακτικό αιρετό μέλος και 

7. Δημήτριος Δαμιανίδης, εκπ/κός του κλάδου ΠΕΙ 7 του 1ου ΤΕΛ Πει¬ 
ραιά, τακτικό αιρετό μέλος. 

Β. Αναπληρωματικά Μέλη 

1. Κωνσταντίνος Κωστόπουλος, Αεροπαγίτης, αναπλ. Πρόεδρος. 

2. Κυριάκος Κατσιμάνης, σύμβουλος Παιδ. Ινστιτούτου. 

3. Θεοφάνης Γκάγκαρης, σχ. σύμβουλος Δευτ/θμιας Εκπ/σης. 

4. Ιωάννης Αραχωβίτης, επίκουρος καθηγητής Παν/μίου Αθηνών. 

5. Παναγιώτης Καφετζής, εκπ/κός κλάδου ΠΕ12 - ειδικότητας Μηχα¬ 
νολόγου Μηχανικού, με βαθμό Α', του ΤΕΛ Ν. Σμύρνης. 

6. Σταμάτιος Καραμανλής, εκπ/κός του κλάδου ΠΕ18 - ειδικότητας λο¬ 
γιστών του 8ου ΤΕΛ Θεσ/νίκης, αναπληρωματικό αιρετό μέλος και 

7. Νικόλαος Αμαραντίδης, εκπ/κός του κλάδου ΠΕ4 - Φυσικών του 2ου 
γυμνασίου Κοζάνης, αναπληρωματικό αιρετό μέλος. 

Γραμματέα του Συμβουλίου ορίζουμε 

1. Τον Θωμά Ζαρχανή, διοικητικό υπάλληλο του ΥΠΕΠΘ και 

2. Την Θεανώ Κουτσογιάννη, εκπ/κό δευτ/θμιας εκπ/σης του κλάδου 
ΠΕ2-φιλολόγων, αποσπασμένη στην Κεντρική Υπηρεσία του ΥΠΕΠΘ, ως 
αναπληρώτρια γραμματέα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 21 Ιανουάριου 1992 

Ο ΥΠΟΥΡΓΟΣ 

Γ. ΣΟΥΦΛΙΑΣ 

-♦- 

Αρ ιθ. Α3/Β/2393/236 (3) 

Έγκριση κανονισμού παροχής υπηρεσιών επίγειας εξυπηρέτησης στους Ελ¬ 
ληνικούς αερολιμένες. 

Ο ΔΙΟΙΚΗΤΗΣ 

ΤΗΣ ΥΠΗΡΕΣΙΑΣ ΠΟΑ. ΑΕΡΟΠΟΡΙΑΣ 
Έχοντας υπόψη: 

1. Τις διατάξεις του άρθρου 28 του Συντάγματος. 

2. Τις διατάξεις του άρθρου 189 του Ν. 945/79 που αφορά στη συνθήκη 
ίδρυσης των Ευρωπαϊκών κοινοτήτων. 

3. Τις διατάξεις του Κανονισμού 82/91 της Επιτροπής των Ευρωπαϊ¬ 
κών Κοινοτήτων, ο οποίος αφορά σε θέματα εξυπηρέτησης με επίγεια μέσα 

στους Αερολιμένες. 

4. Τις διατάξεις του άρθρου 24 του ΝΑ 7 I 4/70 περί ιδρύσεως Δ/νσεως 
Εναερίων Μεταφορών χαι οργάνωσης της Υπηρεσίας Πολιτικής Αεροπο¬ 
ρίας, όπως τροποποιήθηκε με τον Ν. 1340/83. 

5. Τις ανάγκες της Υπηρεσίας για την ρύθμιση των θεμάτων επίγειας 
εξυπηρέτησης στους ελληνικούς αερολιμένες. 

6. Το υποβληθέν από την αρμόδια Επιτροπή σχέδιο κανονισμού παροχής 
υπηρεσιών επίγειας εξυπηρέτησης αεροσκαφών στους Ελληνικούς αερολι¬ 
μένες, αποφασίζουμε: 

1. Εγκρίνουμε το υποβληθέν από την αρμόδια επιτροπή της ΥΙ ΙΑ σχέδιο 
κανονισμού παροχής υπηρεσιών επίγειας εξυπηρέτησης αεροσκαφών στους 
Ελληνικούς αερολιμένες, που έχει ως κάτωθι και καθιερώνουμε αυτόν σαν 
κανονισμό της Υπηρεσίας: 

«Κανονισμός ΓΙαφοχής Υπηρεσιών Επίγειας Εξυπηρέτησης στους Ελληνι¬ 
κούς Αερολιμένες. 

Περιεχόμενα 
Α. Εισαγωγή 

1. Πεδίο εφαρμογής 

2. Μορφή κανονισμού 

3. Ορισμοί 

Β. Περί αδειών 

\ 

' 4. Γενικά ''·> · 

5. "Αδεια εκμετάλλευσης 

6. "Αδεια αυτοεξυπηρέτησης 

7. "Αδεια καταλληλότητος 

8. Διάρκεια και άρση ισχύος της άδειας εκμετάλλευσης 

9. Περιεχόμενο άδειας εκμετάλλευσης 

10. Επιλογή φορέα. 

11. Άρνηση χορήγησης άδειας 

12. Παράβολο χορήγησης της άδειας εκμετάλλευσης. 

Γ. Αρμοδιότητες 

13. Αρμοδιότητες αεροπορικών αρχών 

14. Αρμοδιότητες αερολιμεναρχών „ 

15. Αρμοδιότητες εκμεταλλευόμενου 

Δ. Υποχρεώσεις εμπλεκομένων στην παροχή υπηρεσιών επίγειας εξυπηρέ¬ 
τησης 

16. Υποχρεώσεις εκμεταλλευόμενου. 

17. Υποχρεώσεις φορέα 

18. Υποχρεώσεις εξυπηρετουμένου 

19. Υπεύθυνος εξυπηρέτησης 

20. Σχέσεις φορέα και εξυπηρετουμένου 

Ε. Προσωπικό, Μέσα και Υλικά 

21. Προσωπικό 

22. Εκπαίδευση προσωπικού 

23. Μέσα και υλικά 

ΣΤ. Γενικές διατάξεις 

24. Τέλη παροχής υπηρεσιών επίγειας εξυπηρέτησης 

25. "Εκπτωση φορέα 

26. Εργασίες επίγειας εξυπηρέτησης 

Ζ. Διοικητικές κυρώσεις 

26. Παραβάσεις 

27. Ποινές 

28. Διαδικασίες ελέγχου των παραβάσεων 
Α. Εισαγωγή 

1. Πεδίο εφαρμογής 

1.1. Με τον παρόντα κανονισμό καθορίζονται οι όροι και οι προϋποθέσεις 
που πρέπει να διέπουν την παροχή των υπηρεσιών επίγειας εξυπηρέτησης. 

1.2. Ο παρόν κανονισμός εφαρμόζεται σε όλους τους Ελληνικούς πολιτι¬ 
κούς αερολιμένες, ανεξάρτητα από το ιδιοκτησιακό καθεστώς αυτών. 

1.3. Θέματα εγκατάστασης φορέων σε στρατιωτικά αεροδρόμια, που δέ¬ 
χονται εμπορική κίνηση, ρυθμίζονται από κοινού από τις εμπλεκόμενες υπη¬ 
ρεσίες. 


Κατά τα λοιπά ισχύουν τα αναφερόμενα στον παρόντα κανονισμό, με την 
επιφύλαξη τυχόν επί πλέον περιορισμών που θα ήθελαν τεθεί κατά την υπ" 
όψη ρύθμιση. 

2. Ορισμοί 

Για τους σκοπούς του παρόντος: 

2.1. Επίγεια εξυπηρέτηση περιλαμβάνει εκείνες τις υπηρεσίες οι οποίες 
παρέχονται εντός των αερολιμένων, είτε από αερομεταφορέα είτε από ειδι¬ 
κευμένη επιχείρηση και οι οποίες αφορούν στην τεχνική και επιχειρησιακή 
υποστήριξη εδάφους των αεροσκαφών, στη διακίνση επιβατών, ταχυδρο¬ 
μείου. φορτίου και αποσκευών και στην τροφοδοσία για τα γεύματα εν πτή- 
σει. 

2.2. Αερομεταφορέας είναι επιχείρηση με κύρια δραστηριότητα τις δημό¬ 
σιες αεροπορικές μεταφορές και κατέχουσα ισχύουσα άδεια λειτουργίας. 

2.3. Δημόσια αεροπορική μεταφορά είναι η αεροπορική μεταφορά, που 
πραγματοποιεί ανερομεταφορέας. από ένα αρχικό σημείο προς ένα σημείο 
προορισμού, έναντι αμοιβής του. 

2.4. Αυτοεξυπηρετούμενος αερομεταφορέας είναι ο αερομεταφορέας ο 
οποίος προσφέρει στα αεροσκάφη του υπηρεσίες επίγειας εξυπηρέτησης με 
ίδιο προσωπικό και ίδια ή μισθωμένα από αυτόν μέσα. 

2.5. Εκμεταλλευόμενος αερολιμένα είναι το πρόσωπο, νομικό, ή φυσικό, 
στο οποίο ανήκει η εκμετάλλευση ενός αερολιμένα. Στο κείμενο στο εξής θα 
αναφέρεται σαν εκμεταλλευόμενος. 

2.6. Εκμετάλλευση αερολιμένα είναι το σύνολο των δραστηριοτήτων, οι 
οποίες σκοπό έχουν την εύρρυθμη λειτουργία και την οικονομική επιβίωση 
του αερολιμένα. 

2.7. Κρατικός αερολιμένας είναι ο αερολιμένας, η εκμετάλλευση του 
οποίου ανήκει στην Υπηρεσία Πολιτικής Αεροπορίας. 

2.8. Φορέας επίγειας εξυπηρέτησης θεωρείται το πρόσωπο, νομικό ή φυ¬ 
σικό, που, σύμφωνα με τις διατάξεις του παρόντος κανονισμού, έναντι αμοι¬ 
βής. προσφέρει σε αερολιμένα υπηρεσίες επίγειας εξυπηρέτησης. Στο κεί¬ 
μενο στο εξής θα αναφέρεται σαν φορέας. 

Αυτοεξυπηρετούμενοι αερομεταφορείς και εκμεταλλευόμενοι αερολιμένα 
που ασκούν ή προσφέρουν υπηρεσίες επίγειας εξυπηρέτησης θεωρούνται 
οιονεί φορείς και έχουν τις ίδιες υποχρεώσεις με τους καθ’ εαυτό φορείς. 

Στην έννοια του φορέα δεν υπάγονται αυτοεξυπηρετούμενοι μη αερομετα¬ 
φορείς κάτοχοι αεροσκαφών. 

2.9. Συμφωνία εξυπηρέτησης είναι η σύμβαση που καταρτίζεται μεταξύ 
φορέα και εκμεταλλευόμενου αεροσκάφους με σκοπό την παροχή από τον 
πρώτο στον δεύτερο υπηρεσιών επίγειας εξυπηρέτησης. 

2.10. Αέρολιμενάρχης είναι το πρόσωπο που διοικεί έναν αερολιμένα και 
συντονίζει τις εγκαταστημένες σ’ αυτόν κρατικές αρχές καθώς και ιδιωτι¬ 
κούς φορείς. 

2.11. Αεροπορικές Αρχές θεωρούνται οι καθ’ ύλην αρμόδιες Διευθύνσεις 
της Κεντρικής Υπηρεσίας της Υπηρεσίας Πολιτικής Αεροπορίας, καθώς και 
οι υπάλληλοί τους κατά την άσκηση των εις το παρόντα κανονισμό οριζομέ- 
νων καθηκόντων τους. 

2.12. Εγκατάσταση φορέα είναι η δημιουργία σε αερολιμένα, σταθμού 
παροχής υπηρεσιών επίγειας εξυπηρέτησης, σε μόνιμη βάση με ίδιο προσω¬ 
πικό και μέσα. 

2.13. Ασφάλεια αεροδρομίων και αερομεταφορών είναι κάθε ενέργεια 
επιτελική ή επιχειρησιακή, και κάθε μέτρο που λαμβάνεται και που έχει 
σκοπό την πρόβλεψη, πρόληψη ή αντιμετώπιση καταστάσεων προερχομέ- 
νων από έκνομες ενέργειες, που εκδηλώνονται τόσο στο εδάφους όσο και εν 
πτήαει επί των αεροσκαφών και γενικά κάθε συνδυασμός μέτρων ανθρώπι¬ 
νου δυναμικού και υλικών μέσων, που σκοπό έχει να προστατεύσει τις αερο¬ 
μεταφορές από έκνομες πράξεις ή ενέργειες. 

3. Μορφή 

3.1.0 παρών κανονισμός αποτελείται από τις κυρίως διατάξεις συμπλη¬ 
ρώνεται δε από τις οδηγίες, οι οποίες εκδίδονται μετά την δημοσίευσή του 
στην Εφημερίδα της Κυβερνήσεως. 

3.2. Οι οδηγίες καθορίζουν τις ελάχιστες επιχειρησιακές και τεχνικές 
προϋποθέσεις, που πρέπει να πληρούνται κατά την παροχή των υπηρεσιών 
επίγειας εξυπηρέτησης. 

3.3. Γ ενικής φύσεως οδηγίες εκδίδονται από τις αεροπορικές αρχές, τών 
αερολιμεναρχών εχόντων το δικαίωμα να εκδίδουν οδηγίες με τις οποίες θα 
ρυθμίζονται θέματα τοπικού μόνο χαρακτήρα υπό την προϋπόθεση ότι οι 
ρυθμίσεις αυτές δεν θα ευρίσκονται σε αντίθεση με τα θεσμοθετηθέντα από 
τις αεροπορικές αρχές. 

3.4. Οι οδηγίες τόσο των αεροπορικών αρχών όσο και των αερολιμεναρ- 
χών, ισχύουν ύστερα από δέκα (10) ημέρες από την δημοσίευσής του Δελτίο 
Αεροναυτικών Πληροφοριών (Α.Ι.Ο.). 

Β. Περί αδειών 

4. Γενικά 

4.1. Το δικαίωμα άσκησης εργασιών επίγειας εξυπηρέτησης ανήκει στον 
εκμεταλλευόμενο, ο οποίος δυνατόν να επιτρέπει αυτές να ασκούνται και 
από τρίτους. 

4.2. Ο εκμεταλλευόμενος επίσης δυνατόν να επιτρέπει, γραπτώς. να 
ασκείται στον αερολιμένα του και σχετική εκμετάλλευση παροχής υπηρε¬ 
σιών επίγειας εξυπηρέτησης σε τρίτους. 

4.3. Η παραχώρηση της ανωτέρω άδειας δεν είναι αποκλειστική και δεν 
αποστερεί τον εκμεταλλευόμενο του δικαιώματος: 

α. να παραχωρεί άδεια άσκησης εκμετάλλευσης σε περισσότερους του 
ενός φορείς για τον ίδιο ή ίδιους αερολιμένες. 

β. να παρέχει ο ίδιος έναντι αμοιβής, υπηρεσίες επίγειας εξυπηρέτησης, 
οποτεδήποτε το επιθυμεί, εφόσον διαθέτει σχετική άδεια καταλληλότη- 
τος. *· 

γ. να επιτρέπει σε μη αερομεταφορείς, κατόχους αεροσκαφών, να ασκούν 
εργασίες αυτοεξυπηρέτησης. 

4.4. Οι υπηρεσίες επίγειας εξυπηρέτησης καθορίζονται με σχετική οδη¬ 
γία των αεροπορικών αρχών. 

4.5. Η διάρκεια εκχώρησης του δικαιώματος δεν μπορεί να είναι αόριστη 
ή απεριόριστη. 

4.6. Υπομίσθωση του εκχωρούμενου δικαιώματος άσκησης εκμετάλλευ¬ 
σης απαγορεύεται, κάθε δε τέτοια συμφωνία είναι αυτόματα άκυρη. 

4.7. Φορέας δύναται, κατά την παροχή των υπηρεσιών επίγειας εξυπη¬ 
ρέτησης, να αναθέτει ορισμένες εξ’ αυτών σε τρίτους εφόσον αυτή η ανάθεση 
γίνεται για λογαριασμό του και για καθαρά τεχνικούς λόγους, και υπό την 
προϋπόθεση ότι: 

α. υπάρχει η σύμφωνη γνώμη του εξυπηρετουμένου 

β. οι εκτελούντες τις εργασίες έχουν όλες τις άδειες που απαιτούνται από 
τις αεροπορικές αρχές και 

γ. υπάρχει σχετική ενημέρωση και έγκριση του αερολιμενάρχη. 

Ο φορέας παραμένει ο μόνος υπεύθυνος για την ορθή εκτέλεση των εργα¬ 
σιών επίγειας εξυπηρέτησης καθώς και για την συμπεριφορά και το επίπεδο 
γνώσεων και εκπαίδευσης του προσωπικού, το οποίο θα προσφέρει τις 
υπόψη εργασίες. 

5. Άδεια άσκησης εκμετάλλευσης 

5.1. Για την άσκηση εκμετάλλευσης παροχής υπηρεσιών επίγειας εξυ¬ 
πηρέτησης απαιτείται γραπτή άδεια από τον εκμεταλλευόμενο. 

5.2. Η άδεια αυτή χορηγείται σε επιχειρήσεις οργανωμένες με την μορφή 
της ανωνύμου εταιρείας ή της εταιρείας περιωρισμένης ευθύνης και δεν 
υποκαθιστά αναγκαίες άδειες άλλων αρχών ή προβλεπόμενες από άλλες 
διατάξεις. 

5.3. Η άδεια δίνει το δικαίωμα εγκατάστασης και λειτουργίας σταθμού 
παροχής υπηρεσιών επίγειας εξυπηρέτησης στον αερολιμένα για τον οποίο 
εκχωρήθηκε και μόνο σ’ αυτόν. 

5.4. Χωρίς την ανωτέρω άδεια απαγορεύεται η παροχή υπηρεσιών επί¬ 
γειας εξυπηρέτησης καθ’ οιονδήποτε τρόπο και από οποιονδήποτε. 

5.5. Η χορηγούμενη άδεια άσκησης εκμετάλλευσης επίγειας εξυπηρέτη¬ 
σης μπορεί να είναι γενική ή να περιλαμβάνει ορισμένες μόνο κατηγορίες 
και τύπους αεροσκαφών και παρεχομένων υπηρεσιών. 

5.6. Γ ενική θεωρείται η άδεια η οποία παρέχει το δικαίωμα στο φορέα να 
παρέχει κάθε μορφής επίγεια εξυπηρέτηση σε όλες τις κατηγορίες και τύ¬ 
πους αεροσκαφών χωρίς κανένα περιορισμό. 

5.7. Φορέας δυνατόν, περιπτωσιακά παρέχει τις υπηρεσίες του σε αερο¬ 
λιμένα άλλον από αυτόν που έχει εξουσιοδοτηθεί υπό την προϋπόθεση ότι: 

α. το επιθυμεί ο ίδιος 

β. δεν θα υπάρχει στον δεύτερο αερολιμένα εγκατεστημένος άλλος φο¬ 
ρέας και 

γ. θα υπάρχει έγκριση του αερολιμενάρχη ότι επιτρέπει την παροχή της 
υπ’ όψη εξυπηρέτησης στον αερολιμένα του. 

6. Άδεια αυτοεξυπηρέτησης 

6.1. Γραπτή άδεια από τον εκμεταλλευόμενο απαιτείται και για τους κα¬ 
τόχους αεροσκαφών, αερομεταφορείς ή μη. οι οποίοι επιθυμούν να ασκούν 
εργασίες αυτοεξυπηρέτησης. 

6.2. Εκμεταλλευόμενος μπορεί να αρνηθεί τη χορήγηση άδειας για αυ¬ 
τοεξυπηρέτηση για λόγους τεχνικούς ή ασφαλείας μνημονευομένους στη 
σχετική απόφαση. 

6.3. Αυτοεξυπηρετούμενος απαγορεύεται να παρέχει εργασίες επίγειας 
εξυπηρέτησης σε τρίτους. 

6.4. Η αυτοεξυπηρέτηση δύναται να διακοπεί οποτεδήποτε ύστερα όμως 
από προηγούμενη έγγραφη ενημέρωση του αερομεταφορέα ή του κατόχου 


του αεροσκάφους προς τον εκμεταλλευόμενο. 

7. Άδεια καταλληλότητος 9 

7.1.0 φορέας οφείλει πριν από την έναρξη των εργασιών του. να εξασφου- 
λίσει γραπτή άδεια καταλληλότητος του προσωπικού και των μέσων που θα 
χρησιμοποιεί. 

7.2. Η άδεια αυτή είναι ανεξάρτητη από την άδεια άσκησης εκμετάλλευ¬ 
σης και χορηγείται από τις αεροπορικές αρχές ύστερα από αίτηση του φο¬ 
ρέα. 

7.3. Προϋπόθεση χορήγησης της άδειας καταλληλότητος είναι η ικανό¬ 
τητα του φορέα να προσφέρει ή να ασκεί κατά τρόπο ικανοποιητικό τις υπη¬ 
ρεσίες ή εργασίες επίγειας εξυπηρέτησης και ιδιαίτερα εκείνες που αναφέρο- 
νται στην τεχνική και επιχειρησιακή υποστήριξη εδάφους. 

7.4. Η ανωτέρω ικανότητα πιστοποιείται ύστερα από έλεγχο που θα 
εκτελείται από εξουσιοδοτημένους και καθ’ ύλην εκπαιδευμένους και αρμό¬ 
διους υπαλλήλους των αεροπορικών αρχών, συνεπικουρούμενους αν παρα- 
στεί ανάγκη από επίσης εξουσιοδοτημένα έμπειρα πρόσωπα, μη υπαλλή¬ 
λους των αεροπορικών αρχών. 

7.5. Οι έλεγχοι θα έχουν περατωθεί εντός δέκα (10) ημερών από την 
ημερομηνία υποβολής της αίτησης από τον φορέα. 

7.6. Οι τυχόν δαπάνες κίνησης και διαμονής των ελεγχόντων βαρύνουν 

τον αιτούντα. * 

8. Περιεχόμενο άδειας εκμετάλλευσης και αυτοεξυπηρέτησης. 

8.1. Στην άδεια εκμετάλλευσης, θα περιλαμβάνονται τουλάχιστον: 

- οι αερολιμένες για τους οποίους ισχύει 

- τα πλήρη στοιχεία του φορέα 

- η διάρκεια ισχύος της 

- οι παραχωρούμενοι χώροι 

- οι οικονομικοί όροι 

- οι τομείς άσκησης του δικαιώματος 

- τα μέσα και το προσωπικό που ο φορέας προτίθεται να χρησιμοποιήσει 
και τα οποία θα πρέπει να έχει εξασφαλίσει πριν από την χορήγηση της 
άδειας καταλληλότητος. 

- οι υπηρεσίες επίγειας εξυπηρέτησης, που ο φορέας θα νομιμοποιείται 
να παρέχει και των οποίων η περιγραφή θα γίνεται σύμφωνα με την σχετική 
οδηγία 

- οι περιπτώσεις ανάκλησης της άδειας 

- ο αύξων αριθμός και η ημερομηνία χορήγησής της. 

8.2. Στην άδεια αυτοεξυπηρέτησης περιλαμβάνονται κατ’ αναλογίαν τα 
αυτά ως άνω στοιχεία. 

8.3. Η μη αναγραφή των ανωτέρω στοιχείων καθιστά την άδεια ακυρώ¬ 
σιμη. ·> 

■ 8.4. Τα αναφερόμενα ανωτέρω στοιχεία δεν είναι περιοριστικά. 

9. Διάρκεια και άρση της άδειας εκμετάλλευσης 

9.1. Άδεια εκμετάλλευσης ισχύει για το διάστημα για το οποίο χορηγή¬ 
θηκε και το οποίο δεν επιτρέπεται να είναι μικρότερο των τριών (3) και με¬ 
γαλύτερο των δέκα (10) ετών. 

9.2. Άρση ισχύος δυνατόν να γίνει για τους κατωτέρω λόγους: 

α. στην περίπτωση μη υποβολής των από τον παρόντα κανονισμό ή από 
τις οδηγίες οριζομένων περιοδικών στατιστικών, οικονομικών και λοιπών 
δεδομένων και δραστηριοτήτων του φορέα 

β. όταν αρθεί η ισχύς της άδειας καταλληλότητος και καθ’ ο διάστημα 
αυτή η άρση διαρκεί. Αν η άρση της άδειας καταλληλότητας διαρκέσει πέ¬ 
ραν του έτους η άδεια θεωρείται λήξασα. 

9.3. Άρση ισχύος της .άδειας εκμετάλλευσης επιφέρει άμεση διακοπή 
των εργασιών του φορέα. 

9.4. Για την άρση ισχύος, εκτός από την περίπτωση 9.2.β η οποία γίνε¬ 
ται άμεσα και αυτοδίκαια, απαιτείται έγγραφη αιτιολογημένη απόφαση των 
αεροπορικών αρχών. 

Η ανωτέρω απόφαση εκδίδεται ένα (1) μήνα μετά από έγγραφη ενημέ¬ 
ρωση του φορέα από τις αεροπορικές αρχές, στην οποία αναφέρεται ο λόγος 
για τον οποίο αυτές θα προχωρήσουν στην λήξη ή άρση ισχύος της άδειας. 

9.7. Η άρση ισχύει μέχρι αποκατάστασης του λόγου δι’ ον επεβλήθη 
παύει δε με έγγραφο των αεροπορικών αρχών. 

10. Επιλογή φορέα 

10.1. Ο εκμεταλλευόμενος αερολιμένα οφείλει να χρησιμοποιεί για την 
επιλογή φορέα, κριτήρια αμερόληπτα λαμβάνοντας υπόψη μεταξύ άλλων: 
α. τις οικονομικές δυνατότητες του υποψήφιου φορέα, 
β. την φερεγγυότητά του, 
γ. την επαγγελματική θέση του στην αγορά 

δ. το ύφος και το είδος της ασφαλιστικής κάλυψης 

ε. την εμπειρία του επί του αντικειμένου και 

στ. την καταλληλότητα του προσωπικού και των μέσων που προτίθεται 
να χρησιμοποιήσει 

10.2 Ειδικώτερα η άδεια εκμετάλλευσης χορηγείται σε επιχειρήσεις οι 
οποίες παρουσιάζουν στις αεροπορικές αρχές στοιχεία με τα οποία αποδει- 
κνύουν ότι: 

α. είναι τεχνικά έμπειρες τούτου αποδεικνυομένου τουλάχιστον: 

- από την ικανότητα του προσωπικού τους να παρέχει την τεχνική υπο¬ 
στήριξη που απαιτείται στα αεροσκάφη. 

- από την ύπαρξη του κατάλληλου αριθμού τεχνικών για την παροχή 
της τεχνικής εξυπηρέτησης 

- από την ύπαρξη κατάλληλου τεχνικού προσωπικού το οποίο θα ελέγχει 
ή θα αποφαϊνεται για την ορθότητα της παρασχεθείσης τεχνικής εξυπηρέτη¬ 
σης, όταν αυτή ανατίθεται βάσει σύμβασης σε τρίτους φορείς. 

β. είναι επαγγελματικά ικανές τούτου αποδεικνυομένου τουλάχιστον: 

- από την επιχειρησιακή και εμπορική οργάνωση της επιχείρησης, η 
οποία πρέπει να είναι τέτοιου επιπέδου και τέτοιας μορφής ώστε να εξασφα¬ 
λίζεται η βιωσιμότητά της 

- από την επάρκεια και εμπειρία στα θέματα επίγειας εξυπηρέτησης των 
απααχολουμένων στην επιχείρηση και κυρίως των διευθυντών, διαχειρι¬ 
στών και διευθυνόντων συμβούλων αυτής 

- από την αριθμητική επάρκεια, καταλληλότητα, εκπαίδευση και εμπει¬ 
ρία επί του αντικειμένου απασχόλησης του προσωπικού που προτίθεται να 
χρησιμοποιήσει. 

γ. είναι οικονομικά εύρωστες τούτου αποδεικνυομένου τουλάχιστον: 

- από την οικονομική επιφάνεια της επιχείρησης έναντι του εκτελεσθησο- 
μένου έργου 

- από την ύπαρξη ανεξάρτησης γραφειακής εγκατάστασης της επιχείρη¬ 
σης, η οποία δεν θα συστεγάζεται με άλλη επιχείρηση, έστω και αν αυτές 
ανήκουν στον ίδιο φορέα 

- από το ύψος του κεφαλαίου, το οποίο δεν μπορεί να είναι μικρότερο των 
είκοσι εκατομμυρίων (20.000.000) δραχμών για κάθε αερολιμένα, στον 
οποίο προτίθεται να ασκήσει εκμετάλλευση. Το ανωτέρω ποσό δυνατόν να 
αναπροσαρμόζεται από τις αεροπορικές αρχές. 

-από την καθαρά θέση της επιχείρησης αν αυτή προϋπήρχε της αίτησης 
για τη χορήγηση άδειας εκμετάλλευσης. 

- από τη σχέση ιδίων προς ξένα κεφάλαια 

- από την οικονομική πορεία της επιχείρησης, αν η επιχείρηση υπήρχε 
και τις προηγούμενες οικονομικές χρήσεις 

- από τη δυνατότητα της επιχείρησης να καλύψει τα έξοδα εγκατάστα¬ 
σης καθώς και τα έξοδα των τριών (3) πρώτων μηνών λειτουργίας της. χω¬ 
ρίς την πραγματοποίηση εσόδων. 

δ. είναι αξιόπιστες, τούτου αποδεικνυομένου από την μη ύπαρξη για τους 
διευθυντές, διαχειριστές και διευθύνοντες συμβούλους της: 

- καταδίκης ποινικής κατά την τελευταία δεκαετία πριν από την ημερο¬ 
μηνία κατάθεσης της αίτησης, για λαθρεμπόριο, εμπόριο ή χρήση ναρκωτι¬ 
κών, σωματεμπορία, ανθρωποκτονία από πρόθεση ή απόπειρα ανθρωπο¬ 
κτονίας από πρόθεση, απάτη, κλοπή, πλαστογραφία και ληστεία, καθώς και 
καθ’ υποτροπήν παράβασης των διατάξεων που αφορούν στη φορολογική, 
τελωνειακή και της περί προστασίας του συναλλάγματος νομοθεσίας 

- απόφασης που να τους έχει κηρύξει σε πτώχευση 

- απόφασης που να έχει θέσει οποιαδήποτε προηγούμενη επιχειρηματική 
δραστηριότητά τους υπό αναγκαστική διαχείριση 

ε. είναι ιδιοκτήτες της επιχείρησης κατά το μέγιστο ποσοστό και έχουν 
αποτελεσματικό έλεγχο επ" αυτής 

στ. η παροχή των υπηρε'σιών. τις οποίες προτίθενται να προσφέρουν δεν 
θα θέσουν σε κίνδυνο την βιωσιμότητά τους. 

10.3. Επίσης για τη χορήγηση της άδειας λαμβάνονται υπόψη και άλλες 
παράμετροι όπως: 

α. το ιδιοκτησιακό καθεστώς των μέσων που πρόκειται να χρησιμοποιή¬ 
σει η επιχείρηση 

β. η γνώση της Ελληνικής γλώσσας από το απασχολούμενο στην επιχεί¬ 
ρηση προσωπικό ώστε να είναι δυνατή η απρόσκοπτη συνεννόηση με τις αε¬ 
ροπορικές αρχές, τους εξυπηρετούμενους και τους καταναλωτές και έτσι να 
εξασφαλίζεται σε μεγαλύτερο βαθμό η ασφάλεια και η εξυπηρέτηση των κα¬ 
ταναλωτών 

γ. η γνώση από το τεχνικό προσωπικά των απαραιτήτων ξένων γλωσ¬ 
σών ώστε να ανταπεξέρχεται στις τεχνικές υποχρεώσεις του 

δ. η έδρα της επιχείρησης, η οποία να βρίσκεται εντός της Ελληνικής επι¬ 
κράτειας. 

10.4 Φορέας ο οποίος έχει κηρυχθεί έκπτωτος από προηγούμενη 
άσκηση επίγειας εξυπηρέτησης αποκλείεται από την απόκτηση νέας άδειας 


εκμετάλλευσης. 

11. Άρνηση χορήγησης άδειας εκμετάλλευσης 

11.1. Οποιαδήποτε απόφαση του εκμεταλευόμενου για άρνηση χορήγη¬ 
σης άδειας εκμετάλλευσης πρέπει να είναι γραπτή, πλήρως και αντικειμε¬ 
νικά αιτιολογημένη. 

1 1.2. Η άρνηση χορήγησης της άδειας εκμετάλλευσης μπορεί να γίνει 
ιδία για τους κατωτέρω λόγους: 

α. αν η χορήγησή της, θεωρείται ότι δεν εξυπηρετεί το γενικώτερο κοι¬ 
νωνικό συμφέρον 

β. αν τα στοιχεία που αναφέρονται στην αίτηση των ενδιαφερομένων δια¬ 
πιστωθεί ότι είναι σκόπιμα αναληθή 

γ. αν από τα υποβληθέντα στοιχεία δεν αποδεικνύεται η βιωσιμότητα της 
επιχείρησης 

δ. αν στο παρελθόν έχει χορηγηθεί παρόμοια άδεια, η οποία έμεινε ανε¬ 
νεργός εκτός εάν ο αϊτών αποδείξει ότι η νέα άδεια δεν θα μείνει και αυτή 
ανενεργός 

ε. αν τα υποβληθέντα στοιχεία είναι ελλιπή ύστερα δε από κλήση του 
εκμεταλλευόμενου για συμπλήρωσή τους, δεν υπάρχει σχετική ανταπό¬ 
κριση από τον αιτούντα 

στ. αν διαπιστωθεί ότι ο αϊτών δεν έχει υπό τον απόλυτο έλεγχό του τα 
αναγκαία οικονομικά μέσα, που επικαλείται ότι έχει 

ζ. αν ο αϊτών δεν είναι τεχνικά και επαγγελματικά ικανός, οικονομικά εύ¬ 
ρωστος και αξιόπιστος 

η. αν εκκρεμούν οικονομικές υποχρεώσεις του αιτούντος ή άλλων επιχει¬ 
ρήσεων τις οποίες αυτός ελέγχει προς οργανισμούς κοινωνικών ασφαλίσεων 
ή δημόσιες υπηρεσίες. 

12. Παράβολο και εγγύηση 

12.1. Για την εξέταση αιτήματος για χορήγηση άδειας εκμετάλλευσης, 
στην περίπτωση που ο εκμεταλλευόμενος είναι οι αεροπορικές αρχές, κατα¬ 
βάλλεται παράβολο, καθοριζόμενο με σχετική διοικητική πράξη. 

12.2. Σε περίπτωση απόρριψης του αιτήματος το παράβολο δεν επιστρέ- 
φεται. 

12.3. Το παράβολο καταβάλλεται και καταπίπτει υπέρ των αεροπορι¬ 
κών αρχών. 

12.4. Ο φορέας επίσης καταθέτει υπέρ των αεροπορικών αρχών, στην 
περίπτωση που αυτές είναι και ο εκμεταλλευόμενος τον αερολιμένα, χρημα¬ 
τική εγγύηση για την καλή εκπλήρωση των όρων της αδείας καθώς και για 
την κάλυψη των απαιτήσεών τους έναντι αυτού. 

12.5. Το ύψος της εγγύησης καθορίζεται ανάλογα με το ύψος του κεφα¬ 
λαίου του φορέα, δεν μπορεί δε να είναι κατώτερο των τριών (3) εκατομμυ¬ 
ρίων δραχμών. 

12.6. Καθορισθέν ύψος εγγύησης δεν αναπροσαρμόζεται παρά με τη 
λήξη της εγγυητικής επιστολής. 

12.7. Η εγγύηση δίνεται με εγγυητική επιστολή μιας των αναγνωρισμέ¬ 
νων στην Ελλάδα Τραπεζών. 

12.8. Στην εγγυητική επιστολή θα αναφέρεται ότι ολόκληρο το ποσό της 
εγγύησης ή μέρος αυτού καταπίπτει ύστερα από επιστολή των αεροπορικών 
αρχών. 

Εγγυητική επιστολή μετά την λήξη της, ανανεώνεται με άλλη της αυτής 
διάρκειας άλλως αίρεται η άδεια εκμετάλλευσης. 

12.9. Η εγγύηση καταπίπτει υπέρ των αεροπορικών αρχών με απόφαση 
αυτών. 

12.10. Για αντιμετώπιση απαιτήσεων των αεροπορικών αρχών έναντι 
του φορέα και προ της έκδοσης της απόφασης κατάπτωσης, καλείται αυτός 
όπως εντός μηνός προχωρήσει στην ρύθμιση τοί' 1 υποχρεώσεών του. Πα- 
ρερχομένης απράκτου της ως άνω προθεσμίας οι αεροπορικές αρχές προ¬ 
χωρούν στην έκδοση της πράξης κατάπτωσης χωρίς άλλη ειδοποίηση του 
ενδιαφερομένου. 

12.11. Μετά την κατάπτωση μερικώς ή ολικώς της εγγύησης, καλείται 
εγγράφως ο φορέας όπως αποκαταστήσει στο ακέραιο την καταπεσούσα εγ¬ 
γύηση εντός δεκαπέντε (15) ημερολογιακών ημερών από της εγγράφου ει¬ 
δοποίησης. 

12.12. Παρερχομένης απράκτου της προθεσμίας αυτής αίρεται με από¬ 
φαση των αεροπορικών αρχών η ισχύς της άδειας εκμετάλλευσης μέχρι της 
αποκατάστασης της εγγύησης. 

12.13. Σε περίπτωση επαναχορήγησης στη συγκεκριμένη επιχείρηση 
άδειας εκμετάλλευσης, το ποσό της προς κατάθεση εγγύησης θα υπολογίζε¬ 
ται στο διπλάσιο για την πρώτη διετία από την επαναχορήγηση. 

Γ. Αρμοδιότητες 

13. Αρμοδιότητες Αεροπορικών Αρχών 

13.1. Οι αεροπορικές αρχές είναι οι αρμόδιες για την θέσπιση των γενι- 
κοτέρων κανόνων που ρυθμίζουν θέματα επίγειας εξυπηρέτησης. 

13.2. Οι αεροπορικές αρχές έχουν το δικαίωμα και υποχρεούνται να 
πραγματοποιούν κάθε μορφής ελέγχους στους αερολιμένες, ανεξάρτητα αν 
αυτοί είναι κρατικοί ή όχι, καθώς και στις επιχειρήσεις του φορέα και του 
εξυπηρετούμενου και να ζητούν όλες τις απαραίτητες πληροφορίες εγγρά- 
φως ή μη επιβάλλοντας τη λήψη μέτρων όπου απαιτείται. 

13.3. Οι παρεχόμενες πληροφορίες θα θεωρούνται εμπιστευτικές εφόσον 
ήθελε ζητηθεί από τους ενδιαφερομένους να αντιμετωπισθούν σαν τέτοιες. 

13.4. Οι ανωτέρω έλεγχοι δυνατόν να αφορούν στα εμπορικά τεχνικά 
και λοιπά επίσημα στοιχεία και βιβλία της επιχείρησης, παρέχεται δε η δυ¬ 
νατότητα στους ελέγχοντες: 

α. να παίρνουν αντίγραφα από αυτά, 

β. να ζητούν προφορικές εξηγήσεις κατά την διάρκεια του ελέγχου, 
γ. να εισέρχονται σε οποιαδήποτε χώρο που χρησιμοποιείται από τον φο¬ 
ρέα, τον εκμεταλλευόμενο ή τον εξυπηρετούμενο για την άσκηση της επαγ¬ 
γελματικής δραστηριότητάς του και 

δ. να δεσμεύουν κάθε στοιχείο που ήθελε κριθεί απαραίτητο για την διε¬ 
ξαγωγή της έρευνας. 

13.5. Οι έλεγχοι θα πραγματοποιούνται ύστερα από έγγραφη εντολή 
των αεροπορικών αρχών, την οποία θα επιδεικνύουν οι ελέγχοντες και στην 
οποία θα αναφέρεται η ημερομηνία πραγματοποίησης της, το αντικείμενό 
της και το όνομα του εκτελούντος την έρευνα. 

Οι ελέγχοντες ανήκουν στο προσωπικό των αεροπορικών αρχών, δυνα¬ 
τόν όμως να συνεπικουρούνται και από τρίτα έμπειρα και εξειδικευμένα 
πρόσωπα, τα οποία θα αναφέρονται στην εντολή ελέγχου. 

13.5. Τις πληροφορίες υποχρεούνται να δίνουν οι ιδιοκτήτες των επιχει¬ 
ρήσεων, στην δε περίπτωση νομικών προσώπων οι νόμιμα εκπροσωπούντες 
αυτά. 

13.6. Οι αεροπορικές αρχές δύνανται ανά πάσα στιγμή να ελέγχουν την 
εκπαίδευση και ικανότητα του προσωπικού καθώς και καταλληλότητα των 
μέσων που χρησιμοποιεί ο φορέας για την παροχή των υπηρεσιών του. 

14. Αρμοδιότητες αερολιμεναρχών 

14.1. Ο αερολιμένας φροντίζει για την εξασφάλιση από τους φορείς της 
ορθής, έγκαιρης και ασφαλούς παροχής των υπηρεσιών επίγειας εξυπηρέ- 
τησης και οφείλει να λαμβάνει όλα τα κατά την κρίση του κατάλληλα μέτρα, 
για την εφαρμογή των εις το παρόντα κανονισμό οριζομένων. 

14.2. Ο αερολιμενάρχης προς επίτευξη των ανωτέρω έχει το δικαίωμα 
δια των αρμοδίων και εκπαιδευμένων αερολιμενικών οργάνων: 

α. να πραγματοποιεί ελέγχους στις δραστηριότητες του φορέα, του εξυ¬ 
πηρετούμενου και κάθε τρίτου που ασχολείται με την επίγεια εξυπηρέτηση, 
β. να ζητεί προφορικές εξηγήσεις κατά την διάρκεια των ελέγχων και 
γ. να δεσμεύει προσωρινά στοιχεία, τα οποία ήθελε κρίνει σκόπιμο, για 
την ενημέρωση των αεροπορικών αρχών. 

Προς επίτευξη αρτιότερης και ασφαλέστερης παροχής εξυπηρέτησης τα 
εν λόγω όργανα υποχρεούνται να εισηγούνται εγγράφως προς τον αερολιμε- 
ν “ΡΧ Τ 1> 0 οποίος δυνατόν να απορρίπτει τις εισηγήσεις μόνο αιτιολογημένα 
και εγγράφως. 

14.3. Ο αερολιμενάρχης έχει το δικαίωμα: 

α. αποβολής ή απαγόρευσης εισόδου στους χώρους του αερολιμένα 
υπαλλήλων και εργατικού προσωπικού του φορέα και του εξυπηρετούμενου, 
καθώς και παντός τρίτου, οι οποίοι με την μη συμμόρφωσή τους προς τους 
ισχύοντες κανονισμούς και διαδικασίες δημιουργούν προβλήματα στην 
ομαλή λειτουργία του και 

_ β· απομάκρυνσης ή απαγόρευσης χρήσης από φορέα, εξυπηρετούμενο ή 
πάντα τρίτον, υλικών τα οποία είναι ή χαρακτηρίζονται σαν επικίνδυνα ή 
δημιουργούν προβλήματα στην ομαλή λειτουργία του αερολιμένα. 

14.4. Η αποβολή ή η απαγόρευση εισόδου ατόμων και η εντολή απομά¬ 
κρυνσης ή απαγόρευσης χρήσης διαφόρων μέσων γίνονται εγγράφως. 

14.5. Τα αναφεράμενα στην παράγραφο 14.3. ασκούνται και από τα 
καθ’ ύλην αρμόδια και εκπαιδευμένα αερολιμενικά όργανα, τα οποία έχουν 
δικαίωμα να επιβάλλουν την μέχρι την επόμενη εργάσιμη ημέρα αποβολή ή 
απαγόρευση εισόδου ατόμων και απομάκρυνση ή απαγόρευση χρήσης υλι¬ 
κών ή μέσων. 

14.6. Η υλοποίηση των αναφερομένων στις παραγράφους 14.2 και 
14.3 και 14.5 δεν δημιουργεί δικαίωμα αποζημίωσης για τον φορέα, ιδία 
δε η περίπτωση της παραγράφου 14.3.β. γίνεται δαπάναις του, αν του έχει 
κοινοποιηθεί έγγραφη εντολή απομάκρυνσης και δεν έχει συμμορφωθεί. 

14.7. Ο αερολιμενάρχης διατηρεί αρχείο ατυχημάτων και συμβάντων 
που λαμβάνουν χώρα στον αερολιμένα και ενημερώνει τις αεροπορικές αρ¬ 
χές για θέματα ασφαλείας αεροδρομίων και αερομεταφορών ή και άλλων 
ιδιαίτερης σημασίας. 

15. Αρμοδιότητες εκμεταλλευομένου 

15.1. Ο εκμεταλλευόμενος, με την επιφύλαξη των οριζομένων στον πα¬ 
ρόντα κανονονισμό, είναι αρμόδιος για τον καθορισμό: 

α. του αριθμού των φορέων που θα εγκατασταθούν στον αερολιμένα. 


β. της διαδικασίας επιλογής του φορέα. 

γ. του φορέα ή των φορέων που θα εγκατασταθούν στον αερολιμένα. 

δ. της διάρκειας εκχώρησης του δικαιώματος εκμετάλλευσης. 

ε. των παραχωρουμένων χώρων. 

στ. της διαδικασίας παραχώρησης των χώρων. 

ζ. των οικονομικών και λοιπών όρων που θα διέπουν τις σχέσεις τους με 
τον φορέα. 

15.2. Κριτήριο για την εγκατάσταση περισσοτέρων του ενός φορέων σε 
ένα ορισμένο αερολιμένα είναι η αεροπορική δραστηριότητα του αεροδρο¬ 
μίου η οποία θα πρέπει να μπορεί να στηρίξει την βιωσιμότητα των επιχει¬ 
ρήσεων που θα εγκατασταθούν. 

Δ. Υποχρεώσεις εμπλεκομένων στην παροχή υπηρεσιών επίγειας εξυπη¬ 
ρέτησης. 

16. Υποχρεώσεις εκμεταλλευόμενου 

Ο εκμεταλλευόμενος αερολιμένα υποχρεούται: 

16.1. Κατά την χορήγηση της άδειας άσκησης εκμετάλλευσης παροχής 
υπηρεσιών επίγειας εξυπηρέτησης αεροσκαφών: 

α. να μην θέτει παράλογους όρους. 

_ β· να μην συνδέει την χορήγηση της άδειας εκμετάλλευσης με τη σύναψη 
σύμβασης για άλλα προϊόντα ή υπηρεσίες. 

γ. να μην απαιτεί για διακοπή των εργασιών παροχής εξυπηρέτησης από 
τον φορέα προθεσμία ενημέρωσης μεγαλύτερη των 60 ημερών. 

16.2. Να ασκεί έλεγχο για την εκπλήρωση από τον φορέα των όρων που 
αναφέρονται στην άδεια εκμετάλλευσης. 

16.3. Να εκλαμβάνεται των παραπόνων και καταγγελιών και να διαβι¬ 
βάζει στις αεροπορικές αρχές, όσα εξ αυτών άπτονται της ασφάλειας αερο¬ 
δρομίων και αερομεταφορών, της ασφάλειας των πτήσεων, και όταν ο αερο¬ 
λιμένας δεν είναι κρατικός και θεμάτων αεροπορικής εκμετάλλευσης. 

17. Υποχρεώσεις φορέα 
Ο φορέας υποχρεούται: 

17.1. Να μην συνάπτει συμφωνίες και να μην συμμετέχει σε εναρμονι¬ 
σμένες πρακτικές με άλλους φορείς παροχής εξυπηρέτησης με στόχο ή απο¬ 
τέλεσμα: 

α. τον άμεσο ή έμμεσο καθορισμό των τιμών ή άλλων όρων συναλλαγής 
β. την κατανομή της αγοράς 

γ. την εφαρμογή ανίσων όρων επί ισοδυνάμων παροχών, έναντι των 
εμπορικώς συναλλασσομένων. 

17.2. Να μην εξαρτά την από μέρους του παροχή επίγειας εξυπηρέτη¬ 
σης: 

α. από τη σύναψη συμβάσεων ή από την αποδοχή εκ μέρους των εξυπη- 
ρετουμένων άλλων παροχών ή υπηρεσιών που από τη φύση τους ή που σύμ¬ 
φωνα με τα συναλλακτικά ήθη δεν έχουν σχέση με τις αναφερόμενες στο πα¬ 
ρόν υπηρεσίες επίγειας εξυπηρέτησης και 

β. από τη σύναψη συμφωνίας για την παροχή υπηρεσιών επίγειας εξυπη¬ 
ρέτησης και σε άλλο αερολιμένα. 

17.3. Να προσφέρει τις υπηρεσίες του καθ’ όλο τον χρόνο λειτουργίας 
του αερολιμένα κατά τέτοιο τρόπο ώστε: 

α. να επιτυγχάνεται η ασφάλεια επιβατών, εργαζομένων, εγκαταστά¬ 
σεων φορτίου, μέσων, εφοδίων και υλικών ακολουθώντας τα οριζόμενα από 
τους αεροπορικούς και λοιπούς κανονισμούς ή υποδείξεις των κρατικών αρ¬ 
χών ή διεθνών οργανισμών. 

β. να εξασφαλίζεται η καλύτερη δυνατή εξηπηρέτηση. 
γ. να αποφεύγονται οι καθυστερήσεις κατά την παροχή των υπηρεσιών. 

17.4. Να παρέχει με το προσωπικό του και τα επίγεια μέσα που διαθέτει, 
την συνδρομή σε περιπτώσεις αντιμετώπισης κατάστασης ανάγκης στον αε¬ 
ρολιμένα, εφόσον αυτό ήθελε ζητηθεί από τον αερολιμενάρχη ή τα αρμόδια 
αερολιμενικά όργανα. 

17.5. Να έχει στην διάθεσή του μέσα, υλικά καί προσωπικό σε τέτοιο 
αριθμό και κατάλληλα ώστε να αποφεύγονται καθυστερήσεις σε περίπτωση, 
παροχής υπηρεσιών επίγειας εξυπηρέτησης, ταυτόχρονα σε περισσότερα 
του ενός αεροσκάφη. 

17.6. Να ελέγχει το επίπεδο συμπεριφοράς και εμφάνισης του προσωπι¬ 
κού του. 

17.7. Να φροντίζει για την καλή κατάσταση και συντήρηση των μέσων 
που χρησιμοποιεί να επιτυγχάνεται η ασφαλής και απρόσκοπτη παροχή των 
εργασιών επίγειας εξυπηρέτησης. 

17.8. Να είναι σε θέση να προσφέρει τουλάχιστον τις εις τις οδηγίες ανα¬ 
φερόμενες εργασίες εξυπηρέτησης, ανάλογα με την κατηγορία και τον τύπο 
του προς εξυπηρέτηση αεροσκάφους. 

17.9. Να έχει ασφαλισμένο τόσο το προσωπικό του όσο και τις εγκατα¬ 
στάσεις και μηχανήματά του και επίσης πρέπει να είναι ασφαλισμένος για 
ζημίες έναντι τρίτων. 

17.10. Να προσφέρει τις εργασίες του όταν και εφόσον του ζητηθούν, 

απαγορευομένης άγρας πελατών. 

17.1.1. Να προσφέρει τις εργασίες του σύμφωνα με τις οδηγίες του εξυ- 
πηρετουμένου εφόσον αυτές δεν αντίκεινται στις διατάξεις του παρόντος. 

. 17.12. Να τηρεί πιστά τις διαδικασιές, για παροχή των εργασιών επί¬ 
γειας εξυπηρέτησης, που είναι καθιερωμένες από αεροπορικές αρχές, διε¬ 
θνείς οργανισμούς ή από τους κατασκευαστές των αεροσκαφών εκτός αν άλ¬ 
λως ρυθμίζεται στο παρόν. 

17.13. Να εφαρμόζει με ιδιαίτερη προσοχή τα οριζόμενα στους Ελληνι¬ 
κούς και διεθνείς κανονισμούς, που αφορούν την προστασία της δημόσιας 
υγείας και στην καθαριότητα χώρων. 

17.14. Να φροντίζει για όλα τα θέματα υγείας του προσωπικού του, τα 
οποία είναι δυνατόν να δημιουργήσουν προβλήματα στην εύρρυθμη και 
ασφαλή λειτουργία του αερολιμένα. 

17.15. Να φροντίζει ώστε οι εργασίες που προσφέρει σε πελάτες του να 
είναι του αυτού επιπέδου με τις ίδιες υπηρεσίες, που προσφέρει σε άλλους 
εξυπηρετούμενους. 

17.16. Να περιορίζει την παροχή των υπηρεσιών του σε τομείς που επι¬ 
τρέπονται από την άδεια εκμετάλλευσης, που του έχει χορηγηθεί, εφόσον 
δεν έχει τεθεί άλλος περιορισμός από την άδεια καταλληλότητας. 

17.17. Να τηρεί τις αερολιμενικές, τελωνειακός και αστυνομικές διατά¬ 
ξεις και οδηγίες, που καθορίζουν διαδικασίες, τρόπους ενέργειας και συμπε¬ 
ριφοράς εντός των χώρων του αερολιμένα και να ακολουθεί τις σχετικές 
εντολές επ’ αυτών των αρμοδίων αερολιμενικών και λοιπών οργάνων. 

17.18. Να μεριμνά για την τήρηση από το προσωπικό του των ανωτέρω 
διατάξεων και οδηγιών. 

17.19. Να μη χρησιμοποιεί σαν προσωπικό του άτομα που έχουν κατα¬ 
δικαστεί αμετάκλητα για αξιόποινες πράξεις όπως αυτές αναφέρονται στο 
άρθρο 10.2.δ εδάφιο πρώτο. 

17.20. Να διατηρεί τον απαραίτητο τεχνικό εξοπλισμό για την παροχή 
των υπηρεσιών επίγειας εξυπηρέτησης, εντός των εσωτερικών ορίων του 
αερολιμένα, τόσο για λειτουργικούς όσο και για λόγους ασφαλείας. 

17.21. Να υποβάλει στις αεροπορικές αρχές: 

α. ετησίως: 

- τον ισολογισμό του και 

- την ανάλυση του λογαριασμού αποτελεσμάτων χρήσεως. 

β. κάθε μήνα: 

- κατάσταση με τους τύπους των αεροσκαφών που εξυπηρέτησε, αναφέ- 
ροντας ταυτόχρονα και τον αριθμό των αεροσκαφών κατά τύπο. 

γ. τα στοιχεία θα υποβάλλονται το αργότερο εντός μηνός από την παρέ¬ 
λευση της περιόδου την οποία καλύπτουν. 

17.22. Να έχει κατατεθειμένο στις αεροπορικές αρχές οργανόγραμμα 
της επιχείρησής του σε κινητά φύλλα και να διατηρεί αυτό συνεχώς ενημε¬ 
ρωμένο για κάθε αλλαγή με την αποστολή στις αεροπορικές αρχές των φύλ¬ 
λων που πρέπει να αντικατασταθούν. 

18. Υποχρεώσεις εξυπηρετουμένου 

18.1. Να ρυθμίζει όπου απαιτείται με την αρμόδια υπηρεσία τα ωράρια 
άφιξης και αναχώρησης των αεροσκαφών του και να τηρεί αυτά. 

18.2. Να ενημερώνει έγκαιρα τον αερολιμένα και τον φορέα για τις ώρες 
άφιξης και αναχώρησης των αεροσκαφών του καθώς και για κάθε έκτακτη 
τροποποίηση ή ακύρωσή τους. 

18.3. Να εκπληροί τους όρους της μεταξύ αυτού και του φορέα σύμβα¬ 
σης εξυπηρέτησης. 

18.4. Να δέχεται τις υποχρεωτικές εργασίες εξυπηρέτησης, εφόσον με 
οδηγία έχουν καθοριστεί τέτοιες και τους ελέγχους των αεροπορικών αρχών 
και των αρμοδίων αερολιμενικών οργάνων. 

18.5. Να καταβάλλει τη σχετική δαπάνη στον φορέα, που ήθελε οριστεί 
από τον αερολιμενάρχη, για την αντιμετώπιση κατάστασης ανάγκης, στην 
οποία έχουν εμπλακεί αεροσκάφη του. 

19. Υπεύθυνος εξυπηρέτησης 

19.1. Επιχειρησιακά υπεύθυνος στον Αερολιμένα για τον συντονισμό και 
επίβλεψη του προσωπικού του φορέα είναι ο εν υπηρεσία προϊστάμενος 
υπάλληλος του φορέα. 

19.2. Ο ανωτέρω υποχρεούται: 

α. να παρευρίσκεται συνεχώς κατά την διάρκεια παροχής των υπηρεσιών 
επίγειας εξυπηρέτησης. 

β. να επιβλέπει συνεχώς το προσφερόμενο έργο. 

γ. να φροντίζει για την εμφάνιση, καθαριότητα και συμπεριφορά του προ¬ 
σωπικού του φορέα στον αερολιμένα, 

δ. να μην επιτρέπει την απασχόληση προσωπικού σε υπηρεσίες εξυπηρέ¬ 
τησης στις οποίες δεν είναι εκπαιδευμένο ή δεν έχει σχετική εμπειρία. 

ε. να δίνει ιδιαίτερη προσοχή στα γενικώτερα θέματα ασφαλείας, καθα¬ 
ριότητας και υγιεινής που παρουσιάζονται κατά την παροχή των υπηρεσιών 
επίγειας εξυπηρέτησης. 


στ. να επιβάλλει τη χρησιμοποίηση από το προσωπικό των τυχόν καθιε¬ 
ρωμένων στολών. 

ζ. να αναφέρει αμέσως κάθε δυσκολία που ήθελε παρουσιασθεί στα αρμό¬ 
δια αερολιμενικά όργανα. 

η. να φροντίζει, λαμβάνοντας όλα τα μέτρα, ώστε προσωπικό, το οποίο 
ευρίσκεται υπό την επήρεια οινοπνευματωδών ποτών, να μην ασχολείται με 
την παροχή υπηρεσιών επίγειας εξυπηρέτησης. 

θ. να μεριμνά ώστε να αποφεύγεται η χρησιμοποίηση μέσων τα οποία δεν 
είναι σε ικανοποιητική κατάσταση λειτουργίας. 

20. Σχέσεις φορέα και εξυπηρετουμένου 

20.1. Συμφωνία εξυπηρέτησης υπογράφεται οπωσδήποτε μεταξύ φορέα 
και αερομεταφορέα, εφόσον ο τελευταίος εκτελεί σειρά πτήσεων στον υπόψη 
αερολιμένα. 

20.2. Συμφωνία εξυπηρέτησης δυνατόν να υπογράφεται και σε περιπτώ¬ 
σεις άλλες της ανωτέρω εφόσον το επιθυμεί ο εξυπηρετούμενος. 

20.3. Με οδηγίες είναι δυνατόν να καθορίζονται σαν υποχρεωτικές για 
τον εξυπηρετούμενο ορισμένες υπηρεσίες επίγειας εξυπηρέτησης. 

20.4. Στην περίπτωση μεμονωμένων πτήσεων αεροσκαφών, σαν συμ¬ 
φωνία εξυπηρέτησης θα θεωρείται το δελτίο παροχής υπηρεσιών του φορέα, 
στο οποίο θα αναγράφονται λεπτομερώς οι εργασίες που εκτελέσθηκαν. 

20.5. Με την συμφωνία εξυπηρέτησης ρυθμίζονται γενικά θέματα συνερ¬ 
γασίας μεταξύ του φορέα και του εξυπηρετουμένου, όπως η αμοιβή, οι εκτε- 
λούμενες εργασίες, η αντιπροσώπευση του εξυπηρετουμένου, ο τρόπος δια¬ 
κανονισμού των χρέωσεων, ο καθορισμός ευθυνών, η διαδικασία διαιτη¬ 
σίας, η διάρκεια, η διαδικασία τροποποίησης και λύσης της σύμβασης και 
γενικώτερα θέματα συνεργασίας. 

20.6. Οποιοσδήποτε εξυπηρετούμενος θα μπορεί χωρίς να υπέχει οικο¬ 
νομικές συνέπειες να καταγγείλει τη συμφωνία εξυπηρέτησης ύστερα από 
προειδοποίηση που δεν θα υπερβαίνει τις εξήντα (60) ημέρες. 

20.7. Ο, εξυπηρετούμενος θα μπορεί να επιλέγει μεταξύ των υπηρεσιών, 
που προσφέρει συγκεκριμένος φορέας εκείνες τις οποίες αυτός κρίνει ότι έχει 
ανάγκη και δεν εμποδίζεται να διατηρεί το δικαίωμα να προσφεύγει και σε 
άλλη επιχείρηση για να εξασφαλίσει παρεμφερείς ή άλλες υπηρεσίες ή και να 
τις εφασφαλίσει μόνος του. 

Ε. Προσωπικό, μέσα και υλικά 

21. Προσωπικό 

21.1. Το χρησιμοποιούμενο για την παροχή των υπηρεσιών επίγειας 
εξυπηρέτησης προσωπικό πρέπει: 

α. να είναι έμπειρο και εκπαιδευμένο για τις εργασίες που θα εκτελεί. 
β. στην περίπτωση που απαιτούνται από την Ελληνική νομοθεσία ή από 
διεθνείς οργανισμούς ειδικά πτυχία για την εκτέλεση συγκεκριμένων εργα¬ 
σιών, οι εκτελούντες αυτές να είναι κάτοχοι των πτυχίων, με ευθύνη του φο¬ 
ρέα ή της επιχείρησης, στην οποία απασχολούνται. 

γ. Το τεχνικό προσωπικό επιπλέον να είναι σε θέση να χρησιμοποιεί τα 
τεχνικά εγχειρίδια που θεωρούνται απαιραίτητα, για την εκτέλεση της ερ¬ 
γασίας του τα οποία με ευθύνη του φορέα θα ενημερώνονται συνεχώς. 

Εκ των ανωτέρω το πτυχιούχο κυρίως προσωπικό θα πρέπει να γνωρίζει 
την Αγγλική γλώσσα ικανοποιητικά. 

δ. να γνωρίζει πλήρως την ελληνική γλώσσα ώστε να είναι δυνατή η 
απρόσκοπτη εξυπηρέτηση του επιβατικού κοινού για να καλύπτονται οι όροι 
ασφαλείας τόσο κατά την εκτέλεση των εργασιών επίγειας εξυπηρέτησης 
όσο και κατά την αντιμετώπιση εκτάκτων αναγκών. 

ε. να γνωρίζει και να εφαρμόζει τους κανονισμούς του Αερολιμένα και τις 
ισχύουσες εκάστοτε διατάξεις και να ακολουθεί τις οδηγίες των αρμοδίων 
οργάνων" επ’ αυτών. 

21.2. το προσωπικό επίσης οφείλει: 

α. να ενημερώνεται για τις εξελίξεις του αντικειμένου της εργασίας του 
β. να είναι ενδεδυμένο ευπρεπώς, σε περίπτωση δε που έχει προκαθορι¬ 
στεί ιδιαίτερος τύπος ενδυμασίας για λόγους ασφάλειας ή οριοθέτησης κα¬ 
θηκόντων, να τη φορά ανελλιπώς. 

γ. να τηρεί τους κανόνες ασφάλειας, καθαριότητας και υγιεινής, 
δ. να μην εκτελεί στους ελεγχόμενους χώρους του Αερολιμένα παρά μόνο 
για εκτέλεση εργασίας. 

στ. να ενημερώνεται για τις οδηγίες των αεροπορικών αρχών και για τις 
αποφάσεις που εκδίδονται από τον αερολιμενάρχη ή τον φορέα και οι οποίες 
αφορούν στη λειτουργία του αερολιμένα ή σε θέματα εξυπηρέτησης, 
ζ. κατά την διάρκεια της υπηρεσίας του: 

- να μην ευρίσκεται υπό την επήρρεια οινοπνευματωδών ποτών 

- να μην προβαίνει σε επικίνδυνες ενέργειες ή σε αντιδικίες 

- να μην κυκλοφορεί σε ελεγχόμενες περιοχές, εκτός αν υπάρχει συγκεκρι¬ 
μένος υπηρεσιακός λόγος. 

21.3. Το απασχολούμενο στον αερολιμένα προσωπικό υποχρεούται να 
παρέχει κάθε δυνατή συνδρομή στους υπαλλήλους των αεοροπορικών αρ- 

χών, στον αερολιμενάρχη και στα αρμόδια αερολιμενικά όργανα κατά την 
εκτέλεση των καθηκόντων τους, ιδιαίτερα δε κατά τις περιπτώσεις αντιμε¬ 
τώπισης καταστάσεων ανάγκης. 

2Γ.4. Το προσωπικό του φορέα πρέπει να είναι έμπειρο, εκπαιδευμένο 
και όπου απαιτείται πτυχιούχο για τους τύπους των αεροσκαφών, που θα 
εξυπηρετήσει καθώς και για τους τύπους των μηχανημάτων και συσκευών 
που θα χειρισθεί για την παροχή των υπηρεσιών επίγειας εξυπηρέτη¬ 
σης. 

22. Εκπαίδευση Προσωπικού 

22.1. Ο φορέας είναι υπεύθυνος για την σωστή και συνεχή.εκπαίδευση 
του προσωπικού του, που παρέχει υπηρεσίες επίγειας εξυπηρέτησης ώστε 
αυτό να είναι σε θέση να φέρει σε πέρας την εργασία του με άριστο τρόπο. 

22.2. Ειδικώτερα ο φορέας διατηρεί πρόγραμμα εκπαίδευσης του προ¬ 
σωπικού του, που θα αφορά: 

α. στους τύπους των αεροσκαφών που εξυπηρετεί 

β. στα καθήκοντα εργασίας της θέσης του. 

γ. στη γενική αεροπορική μόρφωση, απαραίτητη για την σωστότερη κα¬ 
τανόηση και προσφορά της εργασίας του. 

δ. στα ειδικά αντικείμενα που ορίζονται με σχετική οδηγία. 

22.3. Ο φορέας υποχρεούται ιδιαίτερα πέραν των οριζομένων από την 
ιαχύουσα νομοθεσία να εκπαιδεύει το προσωπικό του σε εκείνες τις εξειδι- 
κευμένες εργασίες της επίγειας εξυπηρέτησης για τις οποίες απαιτείται 
υψηλός βαθμός ακρίβειας ικανότητας, γνώσης και επιδεξιότητας. 

22.4. Η εκπαίδευση θα είναι η γενικά παραδεκτή στον αεροπορικό χώρο 
και θα είναι σύμφωνη με τις απαιτήσεις των κανονισμών των Ελληνικών 
και διεθνών αεροπορικών οργανισμών. 

22.5. Η εκπαίδευση θα είναι θεωρητική και πρακτική, ο δε φορέας υπο- 
χρεούται να εξετάζει τακτικά το προσωπικό του, ώστε να διαπιστώνει το 
επίπεδο ικανότητάς του. 

22.6. Το πρσωπικό υποχρεούται να ακολουθεί τα προγράμματα εκπαί¬ 
δευσης που οργανώνονται από τον φορέα ή από τις αεροπορικές αρχές και 
να υφίσταται τους επ’ αυτού ελέγχους. 

22.7. Οι αεροπορικές αρχές, ο αερολιμενάρχης και τα αρμόδια αερολιμε- 
νικά όργανα ελέγχουν και διαπιστώνουν κατά την κρίση τους το επίπεδο εκ¬ 
παίδευσης του προσωπικού του φορέα. 

22.8. Η εκπαίδευση θα γίνεται από έμπειρο προσωπικό, το οποίο θα έχει 
τόσο θεωρητική όσο και πρακτική πείρα στα αντικείμενα που εκπαιδεύει. 

22.9. Ο φορέας πιστοποιεί έγγραφα την εκπαίδευση, που έχει υποστεί το 
προσωπικό του και διατηρεί σχετικό αρχείο για μελλοντική χρήση. 

23. Μέσα και υλικά 

23.1. Ο φορές χρησιμοποιεί κατά την παροχή των υπηρεσιών του ίδια 
μέσα παροχής υπηρεσιών επίγειας εξυπηρέτησης. 

23.2. Τα μέσα πρέπει να είναι τα προβλεπόμενα από τον κατασκευαστή 
του αεροσκάφους τους κανονισμούς και οδηγίες των αεροπορικών αρχών 
και κατάλληλα για την εργασία για την οποία θα χρησιμοποιηθούν. 

23.3. Ο δανεισμός ή η παραχώρηση μέσων κατά περίπτωση από ή σε 
άλλους φορείς απαγορεύεται εκτός από καταστάσεις ανάγκης. 

23.4. Η μίσθωση μέσων σε άλλους φορείς επιτρέπεται υπό την προϋπό¬ 
θεση ότι αυτή: 

α. θα ενεργείται εγγράφως 

β. θα είναι διάρκειας τουλάχιστον έξι (6) μηνών και 

γ. ύστερα από άδεια του αερολιμενάρχη. 

δ. τα μέσα θα χρησιμοποιούνται για την εξυπηρέτηση ίδιου τύπου αερο¬ 
σκαφών. 

23.5. Τα μέσα που χρησιμοποιεί κάθε φορέας κατά τον χρόνο μη χρησι¬ 
μοποίησής τους, πρέπει να φυλάσσονται επιμελώς σε προκαθορισμένους και 
εγκεκριμένους από τον εκμεταλλευόμενο τον αερολιμένα χώρους. 

23.6. Ο φορέας πρέπει να διαθέτει τον κατάλληλο εξοπλισμό για την 
ανύψωση και ρυμούλκηση (γρύλλους, μπάρες, ελαστικά, κ.λπ.) των αερο¬ 
σκαφών, που εξυπηρετεί και τα οποία έχουν ακινητοποιηθεί. 

23.7. Ο φορέας υποχρεούται για αντιμετώπιση περιπτώσεων ανάγκης 
και μόνο, να διαθέτει ύστερα από εντολή του αερολιμενάρχη ή των αρμο¬ 
δίων αερολιμενικών οργάνων, τον εξοπλισμό ανύψωσης και ρυμούλκησης 
που χρησιμοποιεί. 

23.8. Ο εξοπλισμός αυτός επιστρέφεται αμέσως μετά την αντιμετώπιση 
της ανάγκης. 

23.9. Υποχρέωση αποζημίωσης του φορέα, για την υπόψη διάθεση, έχει 
εκείνος που έλαβε τις υπηρεσίες. 

23.10. Η διάθεση αυτή θεωρείται ότι είνα οιονεί συμφωνία μεταξύ φορέα 
και εξυπηρετούμενου και διέπεται από όλες τις εξ αυτής απορρέουσες υπο¬ 
χρεώσεις και δικαιώματα. 

ΣΤ. Γενικές Διατάξεις 

24. Τέλη παροχής υπηρεσιών επίγειας εξυπηρέτησης - 


24.1. Τα τέλη που χρεώνει ένα φορέας, καθορίζονται από το κόστος της 
παρεχόμενης εργασίας λαμβάνοντας επίσης υπόψη την ανάγκη ικανοποιη¬ 
τικής επιστροφής του κεφαλαίου και ενός ευλόγου κέρδους. Εν πάση περι- 
πτώσει τα τέλη δεν πρέπει να είναι υπερβολικά υψηλά εις βάρος των χρη¬ 
στών ή αδικαιολόγητα χαμηλά εν σχέσει με την ανταγωνιστική κατάσταση 
της αγοράς. 

24.2. Τα τέλη δυνατόν: 

α. να είναι διαφορετικά για περιπτώσεις μεμονωμένων πτήσεων αερο¬ 
σκαφών από αυτά που επιβάλλονται ύστερα από υπογραφή συμφωνίας εξυ¬ 
πηρέτησης. 

β. να διακρίνονται κατά τύπο αεροσκάφους ή κατά κατηγορία βάρους ή 
κατ’ άλλον τρόπο κατά την κρίση του φορέα. 

24.3. Τα τέλη παροχής υπηρεσιών επίγειας εξυπηρέτησης καθορίζονται 
από τον φορέα, ανακοινώνονται στις αεροπορικές αρχές και εφαρμόζονται 
ύστερα από την δημοσίευσή τους στο Δελτίο Αεροναυτικών Πληροφοριών 

(Α.Ι.Ο. 

24.4. Τα τέλη αντιστοιχούν στα τέλη παροχής υπηρεσιών εξυπηρέτησης 
μεμονωμένων αεροσκαφών, δυνατόν δε να επιβαρύνονται στην περίπτωση 
παροχής των υπηρεσιών κατά την διάρκεια της νύκτας, τις αργίες, ή κατα 
τις έκτακτες ενεργοποιήσεις του αερολιμένα κατά ποσοστά ή ποσά προκαθο¬ 
ρισμένα και δημοσιευμένα επίσης στο Δελτίο Αεροναυτικών Πληροφοριών 

(Α.ΙΈ.). 

24.5. Προς διευκόλυνση του ελέγχου των υποβληθέντων τελών ο φορέας 
υποχρεούται για την υποβολή κάθε στοιχείου που ήθελε κριθεί απαραίτητο 
από την αρμόδια υπηρεσία. 

24.6. Οποιοσδήποτε έχει έννομο συμφέρον δύναται να απευθύνεται στις 
αεροπορικές αρχές για την εξέταση των εφαρμοζομένων τελών. 

24.7. Για κάθε είσπραξη τέλους εξυπηρέτησης θα εκδίδεται αριθμημένο 
δελτίο παροχής υπηρεσιών ή τιμολόγιο στα οποία θα αναφέρονται τουλάχι¬ 
στο τα κατωτέρω στοιχεία: 

α. ο εξυπηρετούμενος 
β. τα στοιχεία του αεροσκάφους; 
γ. η ημερομηνία παροχής των εργασιών εξυπηρέτησης 
δ. οι παρασχεθείσες εργασίες εξυπηρέτησης αναλυτικά σύμφωνα με την 
διάκριση που γίνεται στο παρόν. 

ε. ο σταθμός στον οποίο παρασχέθηκαν οι υπόψη εργασίες, 
στ. η εισπραχθείσα αμοιβή. 

24.8. Ένα εκ των αντιγράφων του ανωτέρω δελτίου ή τιμολογίου θα πα- 
ραδίδεται στον εξυπηρετούμενο και ένα θα παραμένει στο αρχείο του φορέά 
για μελλοντική χρήση. 

24.9. Υπέρβαση του ύψους των ανακοινωθέντων τελών ή χρέωση τελών 
για υπηρεσίες που δεν παρασχέθηκαν, επιτρέπεται. 

24.10. Τυχόν επιπλέον χρέωση και είσπραξη επιστρέφεται στον κατα- 
βάλλοντα σε περίπτωση δε αδυναμίας επιστροφής καταπίπτει υπέρ του 
εκμεταλλευομένου, της αεροπορικής αρχής διατηρούσης το δικαίωμα να 
προχωρήσει στην επιβολή περαιτέρω κυρώσεων αν το κρίνει σκόπιμο. 

24.11. Δωρεάν παροχή υπηρεσιών ή παροχή εκπτώσεων κάτω του κό¬ 
στους επίγειας εξυπηρέτησης απαγορεύεται χωρίς την άδεια των αεροπορι¬ 
κών αρχών. 

25. Έκπτωση φορέα. 

25.1. Πέραν των αναφερομένων όρων έκπτωσης στην μεταξύ του φορέα 
και εκμεταλλευόμενου σύμβαση συνεργασίας, ο φορέας κηρύσσεται έκπτω-, 
τος για τους κατωτέρω λόγους: 

α. Αν κατά την άσκηση των καθηκόντων του καθ’ υποτροπή παραβαίνει 
ο ίδιος ή το προσωπικό της επιχείρησης τις τελωνειακές, τις περί προστα¬ 
σίας του συναλλάγματος και τις περί φορολογικής νομοθεσίας διατάξεις και 
εφόσον αυτό εγγράφως ζητηθεί από τις αντίστοιχες κρατικές υπηρεσίες. 

β. Αν δεν τηρεί συστηματικά τους ισχύοντες κανόνες ασφαλείας αεροδρο¬ 
μίων και αερομεταφορών. 

γ. Αν δεν τηρεί τους κανόνες που αναφέρονται στην ασφαλή, έναντι εκνό- 
μων ενεργειών, διακίνηση ατόμων και φορτίου. 

δ. Αν παράλληλα με τις δραστηριότητες της επίγειας εξυπηρέτησης ασκεί 
εντός του αερολιμένα δραστηριότητες άλλες από εκείνες για τις οποίες του 
έχει δοθεί η άδκεια. 

ε. Αν αρνήθεί να συνδράμει ή και δυσχεράνει το έργο των αρμοδίων αρ¬ 
χών σε περιπτώσεις που ο αερολιμένας αντιμετωπίζει κατάσταση ανάγκης. 

στ. Σε αδικαιολόγητα επανειλημμένη άρνηση παροχής υπηρεσιών επί¬ 
γειας εξυπηρέτησης. 

ζ. Αν το προσωπικό ή τα μέσα που χρησιμοποιεί δεν έχουν την προβλεπό- 
μενη άδεια καταλληλότητας. 

η. 'Οταν η άδεια καταλληλότητας αρθεί για διάστημα μεγαλύτερο του 
έτους. 

θ. 'Οταν κηρυχθεί σε πτώχευση. 

ι. Όταν αυτός ή το προσωπικό του εμπλακεί στην διακίνηση απαγορευ- 

μένων υλών ή υλικών. 

25.2. Η έκπτωση για τους ανωτέρω συγκεκριμένους λόγους γίνεται με 
απόφαση του εκμεταλλευόμενου με την εξαίρεση της περίπτωσης 25.1 .β., 

25.1.γ και 25.1 ,ζ. η οποία δυνατόν να γίνει και από τις αεροπορικές αρχές. 

Η περίπτωση 25.1.α. είναι υποχρεωτική για τον εκμεταλλευόμενο. 

26. Εργασίες επίγειας εξυπηρέτησης. 

26.1. Οι υπηρεσίες επίγειας εξυπηρέτησης αφορούν στα κατωτέρω γενι¬ 
κότερα αντικείμενα. 

α. Στην τεχνική και επιχειρησιακή υποστήριξη εδάφους που παρέχεται 
γενικά στους αερολιμένες. 

β. Στην διακίνηση των επιβατών και των αποσκευών τους, του φορτίου 
και του ταχυδρομείου. 

γ. Στην τροφοδοσία για την παροχή γευμάτων κατά τη διάρκεια της πτή- 
σης. 

26.2. Οι επί μέρους εργασίες με τις οποίες μπορούν να παρασχεθούν αυ¬ 
τές οι υπηρεσίες αναφέρονται με σχετική οδηγία. 

26.3. Οι υπηρεσίες επίγειας εξυπηρέτησης παρέχονται υποχρεωτικά 
από τον φορέα, εφόσον ζητηθούν από τον εξυπηρετούμενο, εκτός από περι¬ 
πτώσεις ανωτέρας βίας αντικειμενικά αποδεικνυομένων. 

Ζ. Διοικητικές κυρώσεις. 

27. Παραβάσεις 

27.1. Κάθε πράξη ή παράλειψη από οποιονδήποτε προερχόμενη που ευ- 
ρίσκεται σε αντίθεση με τα οριζόμενα στο παρόν, συνιστά παράβαση. 

27.2. Ειδικότερα παράβαση θεωρείται: 

α. Η χωρίς την άδεια του εξυπηρετουμένου ανάθεση από τον φορέα εργα¬ 
σιών εξυπηρέτησης σε τρίτους και παρά τα οριζόμενα στην σχετική συμφω¬ 
νία εξυπηρέτησης. 

β. Η παροχή υπηρεσιών επίγειας εξυπηρέτησης χωρίς την ύπαρξη 
άδειας εκμετάλλευσης ή καταλληλότητος ή κατά παράβαση των οριζομέ- 
νων σε αυτές. 

γ. Η άσκηση εργασιών αυτοεξυπηρέτησης χωρίς άδεια αυτοεξυπηρέτη¬ 
σης ή καταλληλότητος ή κατά παράβαση των οριζομένων σε αυτές. 

δ. Η άρνηση απομάκρυνσης προσώπων ή υλικών ή η είσοδος στον αερο¬ 
λιμένα προσώπων για τα οποία έχει εκδοθεί απόφαση απαγόρευσης εισό¬ 
δου. 

ε. Η παρεμπόδιση των υπεύθυνων υπαλλήλων για την επίβλεψη εφαρμο¬ 
γής των οριζομένων στον παρόντα κανονισμό, από την άσκηση των καθηκό¬ 
ντων τους. 

στ. Η άρνηση από οποιονδήποτε συνδρομής στην διοίκηση του αερολι¬ 
μένα όταν στον αερολιμένα υπάρχει κατάσταση ανάγκης. 

ζ. Η απουσία του υπεύθυνου εξυπηρέτησης κατά το χρονικό διάστημα 
παροχής των υπηρεσιών επίγειας εξυπηρέτησης. 

η. Η μη αναφορά στον αερολιμενάρχη και στις αεροπορικές αρχές συμβά¬ 
ντων που άπτονται της ασφαλείας των πτήσεων, των αερομεταφορών και 
του αερολιμένα. 

θ. Η μη τήρηση των οριζομένων στις οδηγίες. 

ι. Η μη τήρηση από το προσωπικό που εμπλέκεται στην επίγεια εξυπηρέ¬ 
τηση των υποχρεώσεών του, όπως αυτές καθορίζονται στο παρόν ή από δια¬ 
τάξεις άλλων Ελληνικών ή διεθνών κανονισμών. 

ια. Η άρνηση παροχής υπηρεσιών επίγειας εξυπηρέτησης από τον φορέα. 

ιβ. Η μεταφορά με αεροσκάφος επικινδύνων υλικών κατά τρόπο διάφορο 
από τον οριζόμενο από τους διεθνείς κανονισμούς. 

28. Ποινές 

28.1. Για κάθε παράβαση ανεξάρτητα τυχόν άλλων ευθυνών του παρα¬ 
βάτη και πέραν των οριζομένων στο παρόν, επιβάλλεται πρόστιμο σύμφωνα 
με τα οριζόμενα στις διατάξεις του Ν. 1815 «περί κυρώσεως του Κώδικα 
αεροπορικού δικαίου» και ιδιαίτερα του άρθρου 153 αυτού. 

Σε περίπτωση κάλυψης θεμάτων παραβάσεων του παρόντος κανονισμού 
από αερολιμενικές διατάξεις ακολουθείται η διαδικασία επιβολής κυρώσεων 


των τελευταίων. 

28.2. Σε περίπτωση πραγματοποίησης της παράβασης σε αερολιμένες 
που ο εκμεταλλευόμενος είναι η Υπηρεσία Πολιτικής Αεροπορίας το πρό¬ 
στιμο επιβάλλεται από τον Διοικητή της, άλλως από τον αερολιμε- 
νάρχη. 

28.3. Προσφυγή κατά της επιβολής του προστίμου δεν αναστέλλει τις 
διαδικασίες είσπραξής του. 

29. Διαδικασίες ελέγχου των παραβάσεων. 

29.1. Στην περίπτωση διαπίστωσης παράβασης από τον αρμόδιο αερο- 
λιμενικό υπάλληλος, ο παραβάτης καλείται σε απολογία από την καθ’ ύλην 
αρμόδια υπηρεσία του αερολιμένα στην οποία διαπιστώθηκε η παράβαση. 

29.2. Η προθεσμία κλήσης σε απολογία και υποβολής της δεν μπορεί να 
είναι μεγαλύτερη των δέκα (10) εργασίμων ημερών συνολικά από την ημε¬ 
ρομηνία διαπίστωσης της παράβασης. 

29.3. Εντός πέντε (5) ημερών από την υποβολή της απολογίας η αλλη¬ 
λογραφία με σχετική εισήγηση του Αερολιμενάρχη προωθείται στην Κε¬ 
ντρική Υπηρεσία της ΥΠΑ για την έκδοση της σχετικής καταλογιστικής ή 
απαλλακτικής απόφασης από τον Διοικητή της Υπηρεσίας. 

29.4. Η όλη υπόθεση πρέπει να έχει περατωθεί εντός ενός ημερολογια¬ 
κού μηνός από την διαπίστωση της παράβασης. 

29.5. Σε περίπτωση που η παράβαση λάβει χώρα σε μη κρατικό αερολι¬ 
μένα οι διαδικασίες ελέγχου καθορίζονται από τον Αερολιμενάρχη. 

2. Ο παρών κανονισμός να δημοσιευθεί στην Εφημερίδα της Κυβερνή- 
σεως. 

3. Έναρξη ισχύος από της δημοσίευσης στην Εφημερίδα της Κυβερνή- 
σεως. 


Αθήνα, 21 Ιανουάριου 1992 
Ο Διοικητής 

ΣΤΥΛΙΑΝΟΣ ΛΕΔΑΚΗΣ 

-ψ- 


Αριθ. 401.12/109032 (4) 


Τροποποίηση διατάξεως Γενικού Κανονισμού Προσωπικού ΟΤΕ. 


ΟΡΓΑΝΙΣΜΟΣ ΤΗΛΕΠΙΚΟΙΝΩΝΙΑΚΩΝ ΤΗΣ ΕΛΛΑΔΟΣ Α.Ε. 


Το Διοικητικό Συμβούλιο της Ανώνυμης Εταιρείας με την επωνυμία 
«Οργανισμός Τηλεπικοινωνιών της Ελλάδος Α.Ε.», που εδρεύει στην 
Αθήνα, κατά τη συνεδρίαση της 2249/10.12.91 (Θ.4) έχοντας υπόψη τις 
διατάξεις των άρθρων 24 (παραγρ. γ, εδ. γγ) και 54 (παραγρ. 2) του Ν.Δ. 
165/1973 «Περί Οργανισμού Τηλεπικοινωνιών της Ελλάδος» αποφάσισε - 
ενέκρινε την τροποποίηση της παρακάτω διατάξεως του Γενικού Κανονι¬ 
σμού Προσωπικού ΟΤΕ, που εγκρϊθηκε κατά την 1118/1.8.1969 συνε¬ 
δρίαση αυτού και δημοσιεύθηκε στο 568/8,9.1969 φύλλο της Εφημερίδας 
της Κυβερνήσεως (τεύχος Β'), ως ακολούθως: 

Άρθρο 66α 
Παράγραφος 68 

Στο τέλος της ανωτέρω παραγράφου προστίθεται νέο εδάφιο ε, που έχει 
ως εξής: 

«ε. Οι διατάξεις της παραγράφου αυτής επαναφέρονται σε ισχύ για δύο 
μήνες από την ημερομηνία δημοσίευσεως της παρούσας και εφαρμόζονται 
στο προσωπικό της Ειδικότητας Οδηγών Αυτοκινήτων που υπηρετεί κατά 
την ημερομηνία αυτή». 

Η ισχύς της ανωτέρω τροποποιήσεως του ΓΚΠ - ΟΤΕ αρχίζει από την 
ημερομηνία δημοσίευαεώς του στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 22 Ιανουάριου 1992 

Ο Πρόεδρος του Διοικητικού Συμβουλίου 
ΝΙΚ. ΘΕΜΕΛΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




